

VLADA REPUBLIKE HRVATSKE

Zagreb, 28. listopada 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predlagatelj: | Državni zavod za statistiku  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog odluke o produženju roka za provedbu Popisa stanovništva, kućanstava i stanova u Republici Hrvatskoj 2021. godine  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

***PRIJEDLOG***

Na temelju članka 8. stavka 5. Zakona o popisu stanovništva, kućanstava i stanova u Republici Hrvatskoj 2021. godine („Narodne novine“, br. 25/20 i 34/21), Vlada Republike Hrvatske je na sjednici održanoj 28. listopada 2021. godine donijela

**ODLUKU**

**O PRODUŽENJU ROKA ZA PROVEDBU POPISA STANOVNIŠTVA, KUĆANSTAVA I STANOVA U REPUBLICI HRVATSKOJ 2021. GODINE**

I.

Rok za provedbu Popisa stanovništva, kućanstava i stanova u Republici Hrvatskoj 2021. godine, radi posebnih okolnosti, produžuje se do 14. studenoga 2021. godine.

II.

Ova Odluka stupa na snagu danom donošenja i objavit će se u „Narodnim novinama.

|  |
| --- |
| **PREDSJEDNIK**  |
|  |
| **mr. sc. Andrej Plenković**  |

**KLASA:**

**URBROJ:**

**Zagreb, \_\_\_\_\_\_\_\_\_\_\_\_2021.**

**Obrazloženje**

Odredbom članka 8. stavkom 2. Zakona o popisu stanovništva, kućanstava i stanova u Republici Hrvatskoj 2021. godine („Narodne novine“, br. 25/20 i 34/21 – u daljnjem tekstu: Zakon) propisano je da se Popis stanovništva, kućanstava i stanova u Republici Hrvatskoj 2021. godine (u daljnjem tekstu: Popis) može provoditi najduže do 29. listopada 2021.

U slučaju nemogućnosti provođenja Popisa u rokovima utvrđenima citiranim Zakonom zbog pojave posebnih okolnosti, nove rokove utvrdit će Vlada Republike Hrvatske posebnom odlukom, koja se objavljuje u "Narodnim novinama". Člankom 8.a Zakona posebne okolnosti podrazumijevaju događaj ili određeno stanje koje se nije moglo predvidjeti i na koje se nije moglo utjecati, a ugrožava život i zdravlje građana ili imovinu veće vrijednosti.

Popis se temeljem Zakona provodi u razdoblju proglašene pandemije i epidemije bolesti COVID-19 uzrokovane virusom SARS-CoV-2. Kako je u razdoblju njegova provođenja došlo do naglog porasta broja novozareženih i oboljelih od virusa COVID-19, što bitno otežava provedbu Popisa, ispunjene su okolnosti iz članka 8. stavka 5. Zakona te se rok za njegovo provođenje produžuje se do 14. studenoga 2021. godine.